**HOMILADORLIKDA REZUS IMMUNIZATSIYA**

***Nasirova Durdonaxon Yusupjonovna***

*Angren universiteti, Davolash ishi fakulteti, Umumdavolash ishi kafedrasi o‘qituvchisi,akusher-ginekolog.*

***Ikramova Sokina Bonu Ravshanzoda***

*Angren universiteti, Davolash ishi fakulteti,Umumdavolash ishi kafedrasi o’qituvchisi*

Homiladorlik davrida rezus immunizatsiya onaning va homilaning qon guruhlari o’rtasidagi muvofiqlik bo’lmaganda yuzaga keladigan jiddiy holat hisoblanadi. Bu jarayon, asosan, ona rezus-manfiy (Rh-), bola esa rezus-musbat (Rh+) bo’lganda sodir bo’ladi. Bunday holatda onaning immun tizimi homila eritrotsitlarini begona’ deb qabul qilib, ularga qarshi antitanachalar ishlab chiqaradi.

Qonning rezus faktori qizil qon hujayralarida (eritrotsitlarda) joylashgan D-antigen mavjudligiga bog’liq. Agar insonda bu antigen bo’lsa, uning qon guruhi rezus-musbat (Rh+), agar yo’q bo’lsa, rezus-manfiy (Rh-) hisoblanadi.

Jami aholining taxminan:

85% qismi rezus-musbat,

15% qismi rezus-manfiy hisoblanadi.

Agar ona Rh-, otasi esa Rh+ bo’lsa, homila Rh+ bo’lish ehtimoli yuqori bo’ladi va bu rezus immunizatsiya xavfini tug’diradi.

Rezus immunizatsiyaning yuzaga kelish sabablari

Onaning immun tizimi homila qonini begona sifatida qabul qilishi natijasida antitanachalar ishlab chiqaradi. Bu quyidagi hollarda sodir bo’lishi mumkin:

* Oldingi homiladorlikda Rh+ bola tug’ilgan bo’lsa
* Tibbiy abort yoki homilaning tushishi
* Ektopik (bachadondan tashqari) homiladorlik
* Tug’ruq paytida ona va bolaning qoni aralashganda
* Platsenta shikastlanganda yoki qon ketishlar yuzaga kelganda
* Homilaga prenatal muolajalar (masalan, amniyosentez) o’tkazilganda

Agar bu jarayon birinchi homiladorlikda sodir bo’lsa, odatda homilaga katta tasir qilmaydi. Biroq, agar ona organizmi allaqachon Rh+ qon bilan tanish bo’lsa, keyingi homiladorliklarda bu jiddiy asoratlarga olib kelishi mumkin.

Rezus immunizatsiya rivojlangan taqdirda, onaning immun tizimi homilaning Rh+ eritrotsitlarini yo’q qilishga harakat qiladi. Bu esa homilada quyidagi asoratlarni keltirib chiqarishi mumkin:

Gemolitik kasallik homilaning eritrotsitlari parchalanib, anemiya va kislorod yetishmovchiligi yuzaga keladi.

Gidrops fetalis tananing shishishi, yurak yetishmovchiligi va o’limga olib kelishi mumkin.

Jigar va taloqning kattalashishi ‘ qon ishlab chiqarish jarayoniga ta’sir qiladi.

Bola tug’ilgandan so’ng sariqlik (giperbilirubinemiya) chaqaloq jigarining zaif ishlashi tufayli qon tarkibida zaharli modda (bilirubin) ortib ketadi.

Rezus immunizatsiyani oldini olish uchun rezus-manfiy ayollar quyidagi muolajalarni o’tkazishlari kerak:

1. Homiladorlikning 28-haftasida anti-D immunoglobulin in’yektsiyasi olish.

2. Tug’ruqdan keyin (agar bola Rh+ bo’lsa) 72 soat ichida anti-D immunoglobulin qabul qilish.

3. Agar homiladorlikda qon ketish yoki invaziv muolajalar (amniyosentez) bo’lsa, qo’shimcha anti-D in’yektsiya qilish talab etiladi.

4. Rezus-manfiy ayollar har bir homiladorlikda qayta tekshiruvdan o’tishlari lozim.

Xulosa qilib aytganda, rezus immunizatsiya homiladorlikda jiddiy asoratlarga olib kelishi mumkin bo’lgan muammo bo’lsa-da, zamonaviy tibbiyot uning oldini olish va davolash usullarini ishlab chiqqan. Anti-D immunoglobulin inyektsiyasi yordamida onaning immun tizimi homilaning eritrotsitlariga qarshi antitanachalar ishlab chiqarmaydi, bu esa sog’lom homiladorlikni taminlashga yordam beradi. Shu sababli, barcha homilador ayollar homiladorlikning boshida rezus faktori bo’yicha tekshiruvdan o’tishlari shart.

**FOYDALANILGAN ADABIYOTLAR**

1. Nuritdinov E.N. Odam fiziologiyasi Toshkent "ALOQACHI"2005

2. Almatov K.T , Allamurodov Sh.I Odam va hayvonlar fiziologiyasiToshkent "UNIVERSITET"2003